54. ΝΟΜΟΘΕΤ. ΔΙΑΤΑΓΜΑ υπ’ αριθ. 538 της 12/15 Μαΐου 1970 (ΦΕΚ Α΄ 110) Περί νομιμοποιήσεως της υπαγωγής Υπαξιωματικών εις τον Α.Ν. 2588/1921 κλπ. Άρθρ.1.-1.Πράξεις της Διοικήσεως περί υπαγωγής Υπαξιωματικών εις τας διατάξεις του Νόμ. 2588/21 «περί προσόντων προβιβασμού Υπαξιωματικών κλπ. εις τον βαθμόν του Ανθυπασπιστού του τε ενεργού και εφέδρου Στρατού» και Αξιωματικών και Ανθυπασπιστών εις τας διατάξεις του Νόμ. 4506/30 «περί καταστάσεως παθόντων εν πολέμω Αξιωματικών και Ανθυπασπιστών», ως ούτοι ετροποποιήθησαν και συνεπληρώθησαν μεταγενεστέρως, εκδοθείσαι επί τη βάσει αιτήσεων των ενδιαφερομένων υποβληθεισών, εντός των προθεσμιών των ορισθεισών, δια των μέχρι του έτους 1955 εκδοθέντων Β.Δ/των συμφώνως τω άρθρ. 1 παρ. 3 του Α.Ν. 835/48 «περί συνταξιοδοτήσεως των θυμάτων του αγώνος κατά του συμμοριτισμού κλπ.» λογίζονται έγκυροι και ισχυραί αφ’ ης εξεδόθησαν. 2.Υποθέσεις συντάξεων, των περί ων η προηγουμένη παράγραφος οριστικώς, τελεσιδίκως ή αμετακλήτως κριθείσαι επανεξετάζονται υπό του εις πρώτον βαθμόν αρμοδίου οργάνου τη αιτήσει του ενδιαφερομένου. 3.Η αίτησις υποβάλλεται εντός προθεσμίας ενός έτους από της δημοσιεύσεως του παρόντος. 4.Η κατόπιν των διατάξεων του παρόντος άρθρου αναγνωριζομένη σύνταξις των οικογενειών των προ της ισχύος του αποβιωσάντων ή των προ της ισχύος του εξελθόντων του στρατεύματος Αξιωματικών Νόμ. 2588/21 είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 